CELEX: C2007/042/08
Language: sl
Date: 2007-02-24 00:00:00
Title: Zadeva C-208/05: Sodba Sodišča (tretji senat) z dne 11. januarja 2007 (predlog za sprejetje predhodne odločbe Sozialgericht Berlin — Nemčija) — Innovative Technology Center GmbH (ITC) proti Bundesagentur für Arbeit (Prosto gibanje delavcev — Svoboda opravljanja storitev — Nacionalna ureditev — Nakazilo države članice dolgovanega plačila za posredovanje agenciji za zaposlovanje — Zaposlitev z obveznimi prispevki za socialno zavarovanje v tej državi članici — Omejitev — Utemeljitev — Sorazmernost)

24.2.2007   
            
            
               SL
            
            
               Uradni list Evropske unije
            
            
               C 42/5
            
         Sodba Sodišča (tretji senat) z dne 11. januarja 2007 (predlog za sprejetje predhodne odločbe Sozialgericht Berlin — Nemčija) — Innovative Technology Center GmbH (ITC) proti Bundesagentur für Arbeit
   (Zadeva C-208/05) (1)
   
   (Prosto gibanje delavcev - Svoboda opravljanja storitev - Nacionalna ureditev - Nakazilo države članice dolgovanega plačila za posredovanje agenciji za zaposlovanje - Zaposlitev z obveznimi prispevki za socialno zavarovanje v tej državi članici - Omejitev - Utemeljitev - Sorazmernost)
   (2007/C 42/08)
   Jezik postopka: nemščina
   Predložitveno sodišče
   Sozialgericht Berlin
   Stranki v postopku v glavni stvari
   
      Tožeča stranka: Innovative Technology Center GmbH (ITC)
   
      Tožena stranka: Bundesagentur für Arbeit
   Predmet
   Predlog za sprejetje predhodne odločbe — Sozialgericht Berlin — Razlaga členov 18, 39, 49, 50 in 87 Pogodbe ES, kot tudi členov 3 in 7 Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti (UL L 257, str. 2) — Nacionalna zakonodaja, ki uvaja subvencije v korist zasebnih družb za zaposlovanje delovne sile v primeru, ko iskalec zaposlitve sklene pogodbo o zaposlitvi, na podlagi katere je zavarovan po sistemu socialne varnosti — Izključitev v primeru sklenitve pogodbe o zaposlitvi z delodajalcem, ki ima sedež na ozemlju druge države članice.
   Izrek
   
               1.
            
            
               Členi 39 ES, 49 ES in 50 ES nasprotujejo nacionalni ureditvi, kot je člen 421g(1), drugi stavek, knjige III Sozialgesetzbuch, ki določa, da se nakazilo države članice zasebni agenciji za zaposlovanje plačila, ki ga tej agenciji dolguje iskalec zaposlitve za posredovano zaposlitev, izvrši pod pogojem, da je ta posrednik posredoval zaposlitev z obveznimi prispevki za socialno zavarovanje na ozemlju te države.
            
         
               2.
            
            
               Nacionalno sodišče mora določbo nacionalnega prava — v obsegu pooblastila za prosto presojo, ki mu ga prizna nacionalno pravo — razlagati in jo uporabiti v skladu z zahtevami prava Skupnosti, in če taka skladna razlaga določb Pogodbe ES, ki posameznikom dajejo pravice, ki jih lahko uveljavljajo pred sodiščem in jih nacionalna sodišča morajo varovati, ni možna, nacionalno sodišče ne sme uporabiti določbe nacionalnega prava, ki bi bila v nasprotju z navednimi določbami.
            
         
      (1)  UL C 171, 9.7.2005.